Discuție Wikipedia:Sfatul Bătrânilor/Arhiva 70

message: Am creat de curând o pagină nouă Wikipedia:Distincţii care cuprinde patru proiecte de evaluare. Primul proiect este cunoscut de toată lumea: evaluarea articolelor de calitate. Celelalte trei cuprind: evaluarea articolelor bune, cele care nu îndeplinesc încă toate criteriile pentru a fi considerate articole de calitate, evaluarea imaginilor de calitate şi evaluarea listelor şi portalelor. Deoacamdată toate cele trei noi proiecte sunt în lucru. Eu am considerat că este nevoie mare de aceste proiecte, de aceea m-am şi apucat de lucru. Dacă nu sunteţi de acord cu unul sau mai multe dintre aceste proiecte sau dacă aveţi propuneri mai bune vă rog să le aduceţi la cunoştinţa tuturor. --Emily |  ✍ 10 noiembrie 2006 15:53 (EET)
replies: text: Din cele trei distincţii noi (articole bune, portale şi imagini de calitate) mi se par binevenite ultimele două. Cu articolele bune — „cele care nu au încă statutul de articole de calitate” — odată îmbunătăţite, ce urmează să se întîmple? Li se retrage statutul de articol bun şi li se acordă statutul de articol de calitate (bineînţeles în urma propunerii, etc)? – Laurap\ mesaj 12 noiembrie 2006 13:40 (EET)
replies: text: :Eu personal pun multă valoare pe scopul cu care facem ceva. Articolele de calitate au un scop clar:

text: :*arătăm aceste articole utilizatorilor noi ca să vadă cum se scrie un articol,

text: :*le arătăm vizitatorilor ca să vadă nivelul de calitate de la Wikipedia (cel spre care tindem),

text: :*recompensăm autorii care au reuşit să respecte toate regulile şi recomandările.

text: :Din punctul ăsta de vedere articolele aşa-zis „bune” (pentru că de fapt nu sînt destul de bune) nu folosesc la nimic. Nu le putem arăta încă nimănui şi nici nu-i putem lăuda pe autori că şi-au încheiat o muncă rodnică. În plus toate discuţiile privind acordarea statutului de articol bun consumă timp preţios. Din experienţa articolelor de calitate, unde rar vine cineva să-şi spună părerea şi unde încă nu avem o procedură clară de vot, cred că un nou statut, intermediar, n-ar avea nici un succes. Cred că mai degrabă ar trebui să promovăm mai bine articolele de calitate -- crearea, nominalizarea şi alegerea lor. — AdiJapan ☎ 12 noiembrie 2006 14:00 (EET)
replies: text: ::Adi şi Laura, vă mulţumesc mult pentru că v-aţi făcut puţin timp pentru a dezbate problema proiectelor de evaluare. Prin urmare, sper să fiţi de acord cu ştergerea proiectului articolelor bune (dacă vom avea acordul întregii comunităţi pentru ştergere). Soluţia mai bună ar fi stabilirea unei proceduri mai clare de vot în cazul articolelor de calitate, iar lucrul acesta trebuie să se întâmple cât mai curând posibil. Ideea mea ar fi să creăm un loc unde utilizatorii să poată să se înscrie pe o listă în funcţie de domeniile pe care ar fi în stare să le evalueze. --Emily |  ✍ 12 noiembrie 2006 19:38 (EET)
replies: text: :::Emily, gură de aur! De mult mă zbat să atrag atenţia comunităţii la Discuţie Wikipedia:Propuneri pentru articole de calitate, pentru a clarifica modul de acordare a statutului de articol de calitate, dar deocamdată numai Laura îşi mai face milă de mine şi mă ascultă...

text: :::Şi din nou „Emily gură de aur” pentru aceeaşi dorinţă pe care o ai ca şi mine de a crea un sistem prin care utilizatorii să-şi declare competenţele, astfel încît să poată fi găsiţi uşor -- nu numai pentru evaluări, dar şi pentru ajutorul în diverse situaţii. Cutiile de utilizator sînt folosite aiurea, de exemplu pentru a ne declara pasiunea pentru ciocolată (!) în loc de a spune lumii că ne pricepem la medicină etc. — AdiJapan ☎ 13 noiembrie 2006 02:45 (EET)

text: :::Mersi de compliment, Adi! Problema cu articolele de calitate este doar una de management. Poate aţi observat ce avânt a luat proiectul localităţilor după ce m-am ocupat de el şi am mai clarificat sarcinile. Nici la concursul de scriere nu mai avem probleme, pentru că totul este bine stabilit, lumea votează la timp, premiile ajung la câştigători. Trebuie să începem să împărţim sarcinile pentru a clarifica modul de acordare a statutului de articol de calitate prin sistemul de utilizatori care să-şi declare competenţele şi acest lucru nu necesită decât câteva zile de lucru. Pe parcurs s-ar putea să mai vină şi alţi utilizatori cu idei şi propuneri. Eu deja mă gândesc la câteva soluţii şi voi încerca să le pun în practică. Mi-ai dat o idee bună cu căsuţele de utilizator.--Emily |  ✍ 14 noiembrie 2006 15:41 (EET)

text: ::Am şters proiectul articolelor bune, deoarece am observat că ar fi o muncă în plus. Pe viitor trebuie să lucrăm la dezvoltarea celor două proiecte noi de la Wikipedia:Distincţii şi la clarificarea modului de acordare a statutului de articol de calitate prin sistemul de utilizatori. Primul pas l-am făcut prin crearea căsuţelor de utilizator Wikipedia:Căsuţe de utilizator/Educaţie, urmează să găsim şi o modalitate de a pune în practică această idee.--Emily |  ✍ 24 noiembrie 2006 16:45 (EET)
thread_title:  Proiectele de evaluare